b'\n_START_ARTICLE_\nMaison danoise. Pr\xc3\xa6sident Coty. 4.-5. maj 1955\n_START_SECTION_\nHandling\n_START_PARAGRAPH_\nINDHOLD: 00:02:00 Paris: Det danske hus i Paris (Maison du Danemark) skal indvies i maj 1955. Klip fra forberedelserne, g\xc3\xa6ster der ankommer og fransk \xc3\xa6resvagt. Klip fra Champs-\xc3\x89lys\xc3\xa9es og en caf\xc3\xa9 med danske flag p\xc3\xa5 bordene. H\xc3\xa5ndv\xc3\xa6rkere i gang med forberedelserne til indvielsen. Danske og franske flag. 00:03:57 K\xc3\xb8benhavn: Kong Frederik IX og dronning Ingrid ankommer til Toldboden, hvor de skal modtage den franske pr\xc3\xa6sident Ren\xc3\xa9 Coty. Kongen inspicerer forinden Livgarden. 00:04:55 Chalup l\xc3\xa6gger til ved kajen med pr\xc3\xa6sidenten og de kongelige v\xc3\xa6rter. Der hilses p\xc3\xa5 de fremm\xc3\xb8dte kongelige familiemedlemmer og honoratiores. 00:05:57 I \xc3\xa5ben karet k\xc3\xb8res der fra Toldboden med Gardehusareskorte. 00:06:33 Pr\xc3\xa6sident Coty inspicerer \xc3\xa6resgarden. 00:06:55 Kongeskibet Dannebrog og et fransk krigsskib i \xc3\x98resund. 00:07:37 Pr\xc3\xa6sidentparret Coty g\xc3\xa5r ombord p\xc3\xa5 det franske krigsskib. 00:08:17 Kong Frederik og dronning Ingrid er med ombrod. Der affyres salut fra det franske krigsskib. 00:10:12 10 \xc3\xa5rsdagen for Danmarks befrielse fejres. Klip fra fest og mindeh\xc3\xb8jtideligheder. 00:10:11 Ryvangen. 00:10:32 Amalienborg slotsplads. Mange b\xc3\xb8rn med flag p\xc3\xa5 slotspladsen. De er alle f\xc3\xb8dt i 1945. Kongefamilien kommer frem p\xc3\xa5 balkonen og hyldes. 00:13:14 Klip fra K\xc3\xb8benhavns r\xc3\xa5dhusplads flagsmykket. Amalienborg igen. Ryvangen. 00:14:01 Et FDF-orkester marcherer spillende ind p\xc3\xa5 Amalienborg slotsplads. Ryvangen igen. Korte klip, men kan klippes sammen. Slut ved 00:14:53.'